Ραϊμόν Καλά

Ο Ραϊμον Καλά (γενν. Ντουάλα, 22 Απριλίου 1975) είναι παλαίμαχος διεθνής ποδοσφαιριστής από το Καμερούν, που αγωνιζόταν στη θέση του κεντρικού αμυντικού (στόπερ). 

Σε συλλογικό επίπεδο έχει αγωνιστεί για έξι αυλλόγους στα πρωταθλήματα Καμερούν, Ισπανίας, Γερμανίας, Τουρκίας, καθώς και της Ελλάδας με τη φανέλα της Παναχαϊκής. Με την Εθνική Καμερούν έχει συμμετοχές σε Παγκόσμια Κύπελλα και Κύπελλα Εθνών Αφρικής, με την οποία έχει καταγράψει 63 εμφανίσεις.

Έχει ύψος 1,90 μ. και ως ποδοσφαιριστής χαρακτηριζόταν ως ένας σταθερός και ταλαντούχος αμυντικός με δυνατή σωματική διάπλαση και κορμί.

 Συλλογική καριέρα 

 Κανόν Γιαουντέ 
Το 1993 σε ηλικία 18 χρονών, ο Καλά γίνεται παίκτης της Κανόν Γιαουντέ, ομάδας της χώρας του, του Καμερούν. 

Μάλιστα, μόλις έναν χρόνο αργότερα και έπειτα από τις πολύ καλές εμφανίσεις του με την ομάδα της Κανόν Γιαουντέ, ο τότε προπονητής της Εθνικής Καμερούν, Ανρί Μισέλ τον καλεί να συμμετάσχει στην αποστολή της εικοσιτριάδας ποδοσφαιριστων για το Παγκοσμίου Κυπέλλου των ΗΠΑ το 1994, όπου αποτέλεσε δίδυμο στόπερ στην άμυνα, μαζί με τον δεκαοκτάχρονο τότε και μετέπειτα αρχηγό, Ριγκομπέρτ Σόνγκ. 

 Παναχαϊκή 
Το 1995 παίρνει μεταγραφή για την ￼￼Παναχαϊκή με την οποία αγωνίστηκε τρία έτη. Στην Ελλάδα με την πατραϊκή ομάδα ο Καλά πραγματοποιεί πολύ καλές εμφανίσεις σε συνέχεια της ήδη εντυπωσιακής ποδοσφαιρικής του πορείας.

Το 1998 έπειτα τον υποβιβασμό της Παναχαϊκής στην Β΄ Εθνική, αποχωρεί από την ομάδα και παρά το έντονο ενδιαφέρον από άλλους ελληνικούς συλλόγους, παίρνει τελικά μεταγραφή για την ισπανική Εξτρεμαδούρα.

Στην Α΄ Εθνική με τη φανέλα της Παναχαϊκής, κατέγραψε 71 συμμετοχές και πέτυχε 3 γκολ. 

 Εξτρεμαδούρα 
Στην Εξτρεμαδούρα αγωνίστηκε για τέσσερα χρόνια και πραγματοποίησε σε Πριμέρα και Σεγούντα Ντιβιζιόν 121 εμφανίσεις, ενώ πέτυχε και 1 γκολ. Το 2002, έπειτα από τον υποβιβασμό της ομάδας στην τρίτη κατηγορία ο Καλά πήρε μεταγραφή στη γερμανική Μπόχουμ. 

 Μπόχουμ 

Το 2002 η Μπόχουμ μετείχε ως νεοφώτιστη τότε στην Μπουντεσλίγκα.

Το 2004 πραγματοποιεί το ευρωπαϊκό ντεμπούτο του, στο Κύπελλο ΟΥΕΦΑ, στον αγώνα της Μπόχουμ εναντίον της Σταντάρ Λιέγης για τον πρώτο προκριματικό γύρο της διοργάνωσης.

Το 2005 παίρνει μεταγραφή για την τουρκική Σίβασπορ, αφότου έχει υποβιβαστεί η Μπόχουμ στη δεύτερη κατηγορία.

Ο Καλά αποτέλεσε βασικό και αναντικατάστατο σέντερ-μπακ της ομάδας σε όλη την παρουσία του εκεί. Στα τρία έτη που αγωνίστηκε με τη φανέλα της Μπόχουμ στην Μπουντεσλίγκα, σημείωσε 77 εμφανίσεις και 6 γκολ.

 Σίβασπορ 
Το 2005 αποτελεί παίκτη της Σίβασπορ που και αυτή τότε ήταν νεοφώτιστη στην πρώτη κατηγορία της Τουρκίας. Στη Σίβασπορ αγωνίστηκε για έναν χρόνο και κατέγραψε 26 συμμετοχές με την ομάδα να τερματίζει 8η στο πρωτάθλημα. 

 Σπορτίβ Ντουάλα 

Το 2006 επιστρέφει στο Καμερούν και αγωνίζεται για λογαριασμό της Σπορτίβ Ντουάλα. Αφού πραγματοποιεί δύο έτη παρουσίας στη Σπορτίβ Ντουάλα, το 2008 θα κλείσει την καριέρα του στην ομάδα της ιδιαίτερης πατρίδας του σε ηλικία 33 ετών.

 Εθνική Καμερούν 
Το 1994 σε ηλικία μόλις 19 ετών ο Καλά κλήθηκε στην Εθνική ομάδα της χώρα του και μετέχει ως βασικός στο Παγκοσμίου Κυπέλλου των ΗΠΑ το 1994, όπου αποτέλεσε δίδυμο στην άμυνα, μαζί με τον Ριγκομπέρτ Σόνγκ. 

Αγωνίστηκε σε άλλα δύο Μουντιάλ, το 1998 στη Γαλλία και το και το 2002 στα γήπεδα της Ιαπωνίας και της Νότιας Κορέας.

Το 2000 και το 2002 ήταν επίσης παίκτης στις αποστολές της Εθνικής Καμερούν ￼στο Κύπελλο Εθνών Αφρικής.

Συνολικά έχει 63 συμμετοχές με την εθνική ομάδα της χώρα του, καθώς και 2 γκολ.

 Παραπομπές 

 Εξωτερικοί σύνδεσμοι 

 Matchnews.gr: Η καριέρα του Καμμερουνέζου «γίγαντα» Ραϊμόν Καλά.
 Transfermarkt.com: Raymond Kalla.

Κατηγορία:Καμερουνέζοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές της Παναχαϊκής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Κυπέλλου Εθνών Αφρικής 2002
Κατηγορία:Παίκτες νικητές Κυπέλλου Εθνών Αφρικής
Κατηγορία:Ποδοσφαιριστές Κυπέλλου Εθνών Αφρικής 2000